ซีพีเอฟ จัดทัพใหญ่รับปีวอก
สบช่องต่อยอดขยายธุรกิจให้บริการอาหารกล่อง,นายอมร อำไพรุ่งเรือง รองกรรมการผู้จัดการ บริษัท เจริญโภคภัณฑ์อาหาร จำกัด (มหาชน) หรือ ซีพีเอฟ ซึ่งดูแลธุรกิจการให้บริการด้านอาหาร ซีพี ฟู้ดเวิลด์ เปิดเผยว่า บริษัทชูความเชี่ยวชาญด้านธุรกิจอาหารครบวงจร ซึ่งสามารถควบคุมคุณภาพการผลิตอาหารถูกอนามัย ได้มาตรฐาน สามารถรับประกันคุณภาพ และตรวจสอบย้อนกลับได้ตลอดห่วงโซ่อาหารอย่างเป็นระบบ เร่งขยายธุรกิจบริการอาหารใน 2 รูปแบบ ประกอบด้วย ธุรกิจศูนย์อาหาร (Food Court) ภายใต้แบรนด์ ซีพี ฟู้ดเวิลด์ และธุรกิจจัดเตรียมและเสิร์ฟอาหารและเครื่องดื่มนอกสถานที่ (Catering) และมีแผนสร้างการเติบโตในปี 2559 โดยขยายสู่ธุรกิจอาหารกล่อง เพื่อก้าวเป็นผู้ให้บริการด้านอาหารทุกรูปแบบ (Food Service Provider) เพิ่มทางเลือกให้กับผู้บริโภค และร่วมพัฒนาตลาดฟู้ดเซอร์วิสไทยสู่มาตรฐานสากล,ทั้งนี้ มองว่าธุรกิจให้บริการอาหารมีแนวโน้มเติบโตต่อเนื่อง เพราะแนวโน้มพฤติกรรมของผู้บริโภคในปัจจุบันให้ความสำคัญกับสินค้าและบริการด้านอาหารที่มีทั้งคุณภาพ ปลอดภัย ได้มาตรฐาน และความสะดวกรวดเร็ว ปี 2559 บริษัทตั้งเป้าขยายธุรกิจศูนย์อาหารเพิ่มอีก 5 สาขา เน้นทำเลที่มีคนเมืองใช้บริการหนาแน่น เช่น โรงพยาบาล อาคารสำนักงาน และสถาบันการศึกษา ขนาดพื้นที่ตั้งแต่ 500-2,000 ตารางเมตร พร้อมตั้งเป้าขยายธุรกิจ Catering เพิ่มอีก 6 แห่ง เน้นเจาะลูกค้ากลุ่มโรงพยาบาล สถาบันการศึกษาทั่วประเทศ,ก.พ.นี้ บริษัทเตรียมเปิดให้บริการด้านอาหารกล่อง ครอบคลุมทั้งอาหารหลัก อาหารว่าง (Meal Box/Snack Box) โดยใช้จุดแข็งจากธุรกิจ Catering ที่มีทีมนักโภชนาการให้คำปรึกษาลูกค้าและคิดพัฒนาเมนูใหม่ๆ เพื่อเพิ่มทางเลือกให้กับลูกค้า เน้นเจาะกลุ่มลูกค้าสายการบิน สถาบันการศึกษา ผู้จัดการประชุมและสัมมนา โดยปีแรกจะเน้นเจาะลูกค้าในพื้นที่กรุงเทพฯ ก่อน,ปัจจุบันบริษัทดำเนินธุรกิจศูนย์อาหารในโรงพยาบาล และสถาบันการศึกษารวม 5 แห่ง ที่โรงพยาบาลศิริราช ปิยมหาราชการุณย์, โรงพยาบาลจุฬาลงกรณ์, ศูนย์อาหารมหาวิทยาลัยธรรมศาสตร์ ศูนย์รังสิต, สถาบันการจัดการปัญญาภิวัฒน์ และศูนย์ราชการเฉลิมพระเกียรติฯ ถนนแจ้งวัฒนะ ซึ่งได้รับการตอบรับดีมาก.
นายอมร อำไพรุ่งเรือง รองกรรมการผู้จัดการ บริษัท เจริญโภคภัณฑ์อาหาร จำกัด (มหาชน) หรือ ซีพีเอฟ ซึ่งดูแลธุรกิจการให้บริการด้านอาหาร ซีพี ฟู้ดเวิลด์ เปิดเผยว่า บริษัทชูความเชี่ยวชาญด้านธุรกิจอาหารครบวงจร
อมร อำไพรุ่งเรือง,ซีพีเอฟ,ซีพี ฟู้ดเวิลด์,ธุรกิจศูนย์อาหาร,อาหาร,ผู้บริโภค,ข่าว,ไทยรัฐฉบับพิมพ์